Istarska županija kao korisnik sredstava **Zaklade „Hrvatska za djecu“** u svrhu osiguranja

pokrića troškova školske prehrane djece u školskoj godini 2016./2017.

**P O Z I V A**

**na prijavu potreba radi pokrića troškova školske prehrane djece**

**u školskoj godini 2016./2017.**

djeca Krajnji korisnici i obitelji u kojima ista žive moraju kumulativno ispuniti i relevantnom dokumentacijom dokazati da:

(i) Dijete je krvnim srodstvom ili po nekoj zakonskoj osnovi povezano s obitelji u kojoj živi;

(ii) Dijete i/ili jedan od njegovih roditelja (odnosno jedan od zakonskih skrbnika, posvojitelja ili udomitelja) je hrvatski državljanin;

(iii) obitelj u kojoj živi Dijete ima prosječni mjesečni prihod ostvaren u razdoblju od početno 01. siječnja 2016. godine do zaključno 31. kolovoza 2016. godine po članu zajedničkog kućanstva (koje kućanstvo čine svih članovi obitelji i djeca, uključivo Dijete, koji dijele isti životni/stambeni prostor) koji ne prelazi iznos od 60,1323 % (šezdesetcijelatisućutristodvadesettri posto) proračunske osnovice propisane Zakonom o izvršavanju državnog proračuna Republike Hrvatske za 2016. godinu (NN 26/2016), a koja proračunska osnovica je utvrđena u iznosu od 3.326,00 kn (tritisućetristodvadesetšest kuna i nula lipa) (u daljnjem tekstu: „**Proračunska osnovica**“) te pri čemu se utvrđuje da 60,1323 % (šezdesetcijelatisućutristodvadesettri posto) Proračunske osnovice iznosi 2.000,00 kn (dvijetisuće kuna i nula lipa); - Potvrda Porezne uprave Pula o visini primanja za navedeno razdoblje

(iv) Dijete i/ili jedan od njegovih roditelja (odnosno jedan od zakonskih skrbnika, posvojitelja ili udomitelja) za Dijete, nije prethodno ili istovremeno po nekoj drugoj osnovi iz bilo kojeg javnog izvora ostvarilo pokriće cjelokupnih ili dijela troškova školske prehrane u školskoj godini 2016./2017.

Prihod zajedničkog kućanstva, iz točke (v), kumulativno podrazumijeva i obuhvaća sljedeće:

- prosječna mjesečna neto plaća, odnosno naknada s osnove zaposlenja, ostvarena u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

- mirovina (sa zaštićenim i drugim dodacima na mirovinu), naknada mirovine ili novčana naknada u prosječnom mjesečnom iznosu, ostvarena u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

- dohodak od samostalne djelatnosti (dohodak od obrta i s obrtom izjednačene djelatnosti, dohodak od slobodnih zanimanja te dohodak od poljoprivrede i šumarstva), dohodak od imovine i imovinskih prava, dohodak od kapitala dohodak od osiguranja drugi dohodak utvrđen za poreznu osnovicu poreza na dohodak, ostvaren u navedenom vremenskom razdoblju od strane svakog pojedinog člana zajedničkog kućanstva, podložno primjenjivosti;

- naknada plaće za vrijeme bolovanja te rodiljna i roditeljska novčana potpora, ostvarena u navedenom vremenskom razdoblju od strane svakog pojedinog člana zajedničkog kućanstva.

**Rok za prijavu je 13. rujna 2016. godine.**